Naționala României începe drumul spre Mondiale în acest weeekend.
România joacă vineri, de la ora 21:45, cu Irlanda de Nord în cadrul Ligii Naţiunilor. Pe 7 septembrie, tot de la 21:45, tricolorii joacă la Klagenfurt, cu Austria. În duelurile cu nord-irlandezii, România are două victorii, două înfrângeri şi un egal.
Începe drumul României către Campionatul Mondial. Doar că jucătorii noștri dau nas în nas mâine cu echipa care ne-a împiedicat să ajungem la Mondialul din 1986. Irlanda de Nord ne învingea atunci în dublă manşă cu 3-2 şi 1-0.De atunci s-au schimbat multe generaţii, iar elevii lui Mirel Rădoi sunt hotărâţi să înceapă campania din Liga Naţiunilor cu o victorie. Gabi Iancu e nerăbdător să marcheze primul gol pentru naţională. Atacantul Viitorului nu mai vrea să plângă pentru România, aşa cum a făcut-o când nu a putut să meargă la EURO cu echipa Under 17."Am văzut foarte mult talent în echipa noastră şi nu văd de ce nu am putea să reuşim asta. Sau mai mult de atât. Am fost foarte supărat, cred că am plâns o săptămână-două", spune Gabi Iancu.